ऋषभ पंत के चैलेंज पर हंस पड़े एमएस धोनी, बोले- आ जा... दिखा गेम, वायरल हुआ VIDEO  
IPL 2019: ऋषभ पंत के चैलेंज पर हंस पड़े MS Dhoni.
पंत ने धोनी को कहा था- माही भाई आ रहा हूं, खूब बरसूंगा.
धोनी ने कहा- आ जा ऋष, पीछे मैं ही खड़ा रहूंगा.
आईपीएल 2019 (IPL 2019) की शुरुआत 23 मार्च से होगी. जिसकी तैयारियां शुरू हो गई हैं. सीरीज से पहले फ्रेंचाइजी के बीच माइंड गेम शुरू हो गया है. खिलाड़ी प्रमोशन में लग गए हैं. सोशल मीडिया पर ऋषभ पंत (Rishabh Pant) और एमएस धोनी (MS Dhoni) के बीच जुबानी जंग शुरू हो गई है. जिसमें ऋषभ पंत (Rishabh Pant) धोनी (MS Dhoni) को चैलेंज देते नजर आ रहे हैं तो वहीं धोनी (MS Dhoni) इसका करारा जवाब दे रहे हैं. इस वीडियो में दिल्ली कैपिटल्स (Delhi Capitals) की तरफ से खेलने वाले ऋषभ पंत (Rishabh Pant) ने धोनी को चैलेंज किया था और कहा था- 'माही भाई आ रहा हूं, इस बार खूब बरसूंगा.' जिसके बाद चेन्नई सुपर किंग्स के कप्तान एमएस धोनी ने जवाब दिया. 
कुछ दिन पहले ऋषभ पंत ने वीडियो शेयर किया था. जो काफी वायरल हुआ था. जहां पंत धोनी को चैलेंज करते हुए कहते नजर आ रहे थे- 'माही भाई न गुरु के समान हैं, लेकिन इस बारी उनकी टीम पर मैं ऐसा बरसूंगा कि कैप्टन कूल, कूल नहीं रहेंगे. भाई भाई गेम दिखाने आ रहा हूं.' जिसके बाद धोनी ने उनके चैलेंज का जवाब दिया है.
 
How's that for a response from Captain Cool? #VIVOIPLpic.twitter.com/BAMYwNLA7v
 
धोनी कहते दिख रहे हैं- 'जब मैं मैदान में उतरा था तो ऐसा ही सोचता था, आजा ऋषभ विकेट के पीछे मैं ही खड़ा रहूंगा. गेम दिखा नाम बना.' धोनी का ये अंदाज लोगों को काफी पसंद आ रहा है. धोनी की कप्तानी वाली चेन्नई सुपर किंग्स ने पिछले साल आईपीएल में वापसी की थी और पिछले साल की चैम्पियन बनी थी. दिल्ली कैपिटल्स जो पिछले साल दिल्ली डेयरडेविल्स थी, वो कुछ खास नहीं कर पाई थी. लेकिन ऋषभ पंत ने शानदार परफॉर्म किया था. इस साल फिर ट्रॉफी के लिए जंग होगी. देखना होगा इस बार कौन बेस्ट साबित होता है.